stanford-oval/wikipedia huggingface dataset:
รายชื่อนครในประเทศเวียดนาม
แหล่งข้อมูลอื่น

| ด ค กรายชื่อนครในเอเชีย |
| --- | --- |
รัฐเอกราช:  กัมพูชา  กาตาร์  เกาหลีใต้  เกาหลีเหนือ  คาซัคสถาน  คีร์กีซสถาน  คูเวต  ญี่ปุ่น  จอร์เจีย  จอร์แดน  จีน  ซาอุดิอาระเบีย  ซีเรีย  ไซปรัส  ติมอร์-เลสเต  ตุรกี  เติร์กเมนิสถาน  ทาจิกิสถาน  ไทย  เนปาล  บรูไนดารุสซาลาม  บังกลาเทศ  บาห์เรน  ปากีสถาน  พม่า  ฟิลิปปินส์  ภูฏาน  มองโกเลีย  มัลดีฟส์  มาเลเซีย  เยเมน  รัสเซีย  ลาว  เลบานอน  เวียดนาม  ศรีลังกา  สหรัฐอาหรับเอมิเรตส์  สิงคโปร์  อัฟกานิสถาน  อาร์มีเนีย  อาเซอร์ไบจาน  อินโดนีเซีย  อินเดีย  อิรัก  อิสราเอล  อิหร่าน  อียิปต์  อุซเบกิสถาน  โอมาน 
รัฐที่ได้รับการรับรองอย่างไม่สมบูรณ์:  เซาท์ออสซีเชีย  ไซปรัสเหนือ  ไต้หวัน  ปาเลสไตน์  อับคาเซีย 
เขตบริหารพิเศษ และเขตสังกัด:  เกาะคริสต์มาส  บริติชอินเดียนโอเชียนเทร์ริทอรี  มาเก๊า  หมู่เกาะโคโคส (คีลิง)  ฮ่องกง
ปิยะ เศวตพิกุล

| ปิยะ เศวตพิกุล |
| --- | --- |

สารนิเทศภูมิหลัง
เกิด: 25 ตุลาคม พ.ศ. 2511 (56 ปี) ปิยะ เศวตพิกุล ประเทศไทย
อาชีพ: นักแสดง พิธีกร ผู้จัดละคร ยูทูบเบอร์
ปีที่แสดง: พ.ศ. 2538–ปัจจุบัน
ปิยะ เศวตพิกุล (เกิด 25 ตุลาคม พ.ศ. 2512) ชื่อเล่น ก้อง เป็นนักแสดง พิธีกร ผู้จัดละคร ผู้จัดงานอีเว้นท์ ออแกไนเซอร์ ชาวไทย
ผลงาน > ละครโทรทัศน์

ปี พ.ศ. 2538 ผู้ชายไม้ประดับ (ช่อง 7)
ปี พ.ศ. 2538 ไอ้คุณผี (ช่อง 3)
ปี พ.ศ. 2538 เฮฮาเมียนาวี (ช่อง 5)
ปี พ.ศ. 2539 จงรัก (ช่อง 5)
ปี พ.ศ. 2539 แอบเก็บใจไว้ใกล้เธอ (ช่อง 5)
ปี พ.ศ. 2540 อินทรีแดง (รับเชิญ) (ช่อง 7)
ปี พ.ศ. 2540 พ่อครัวหัวป่าก์ (ช่อง 3)
ปี พ.ศ. 2540 ฟ้าสางที่กลางดง (ช่อง 3)
ปี พ.ศ. 2540 เสน่หา...พยาบาท (ช่อง 3)
ปี พ.ศ. 2540 กองพันทหารเกณฑ์ (ช่อง 5)
ปี พ.ศ. 2540 เพื่อน (ช่อง 5)
ปี พ.ศ. 2540 วิวาห์ไฟ (ช่อง 5)
ปี พ.ศ. 2541 มารยาริษยา (ช่อง 5)
ปี พ.ศ. 2541 สวรรค์บ้านทุ่ง (ช่อง 9)
ปี พ.ศ. 2541 ซุปเปอร์ลูกทุ่ง (ช่อง 9)
ปี พ.ศ. 2541 ไฟริษยา (ช่อง 7)
ปี พ.ศ. 2541 สะใภ้ปฏิวัติ (ช่อง 7)
ปี พ.ศ. 2541 วัยร้าย วัยรัก (ช่อง 3)
ปี พ.ศ. 2541 ชวนฝันพนันรัก (ช่อง 7)
ปี พ.ศ. 2541 พ่อจอมยวน แม่จอมยุ่ง (ช่อง 3)
ปี พ.ศ. 2541 ทรายย้อมสี (ช่อง 3)
ปี พ.ศ. 2541 เดชแม่ยาย (ช่อง 9)
ปี พ.ศ. 2541 ขนมปังกับน้ำพริก (ช่อง 3)
ปี พ.ศ. 2542 รักใสใส หัวใจเดียวกัน (ช่อง 3)
ปี พ.ศ. 2542 เจนนี่ นางสาวจำเป็นฮ่ะ (ช่อง 3)
ปี พ.ศ. 2542 ระเบิดเถิดเทิง ตอน แต่งงาน (ช่อง 5)
ปี พ.ศ. 2542 รักสองภพ (ช่อง 7)
ปี พ.ศ. 2543 มนต์มายา (ช่อง 7)
ปี พ.ศ. 2543 เจ้าสัวน้อย (ช่อง 7)
ปี พ.ศ. 2544 คมพยาบาท (ช่อง 7)
ปี พ.ศ. 2544 ระเบิดเถิดเทิง ตอน ลม ๆ แล้ง ๆ (ช่อง 5)
ปี พ.ศ. 2544 กากเพชร (ช่อง 3)
ปี พ.ศ. 2544 หัวใจในสุญญากาศ (ช่อง 7)
ปี พ.ศ. 2544 อาจารย์โกย (ช่อง 3)
ปี พ.ศ. 2544 วัยร้ายไฮสคูล (ช่อง 3)
ปี พ.ศ. 2544 เส้นสายลายรัก (ช่อง 3)
ปี พ.ศ. 2544 ทองประกายแสด (ช่อง 5)
ปี พ.ศ. 2544 คินตามณี ที่นี่มีรัก (ช่อง 3)
ปี พ.ศ. 2544 ระเบิดเถิดเทิง ตอน เถิดเทิงอวอร์ด 2544 (ช่อง 5)
ปี พ.ศ. 2544 หลงไฟ (ไอทีวี)
ปี พ.ศ. 2545 ทะเลฤๅอิ่ม (ไอทีวี)
ปี พ.ศ. 2545 ช็อปปิ้ง ปิ๊งรัก (ช่อง 7)
ปี พ.ศ. 2545 ครอบครัวตัว อ (ช่อง 3)
ปี พ.ศ. 2545 แสงดาวฝั่งทะเล (ช่อง 7)
ปี พ.ศ. 2545 บ้านสีขาวกับดาวดวงเดิม (ไอทีวี)
ปี พ.ศ. 2546 ผู้ใหญ่ลีกับนางมา (ไอทีวี)
ปี พ.ศ. 2546 วิวาห์พาวุ่น (ช่อง 3)
ปี พ.ศ. 2546 เสือ (ช่อง 3)
ปี พ.ศ. 2546 สายน้ำ ลูกผู้ชาย (ช่อง 3)
ปี พ.ศ. 2546 ตึกสามเพดานสูง (ช่อง 3)
ปี พ.ศ. 2546 ไฟน้ำค้าง (ช่อง 5)
ปี พ.ศ. 2546 ทับเทวา (ช่อง 7)
ปี พ.ศ. 2547 แม่อายสะอื้น (ช่อง 7)
ปี พ.ศ. 2547 นางสาวจริงใจกับนายแสนดี (ช่อง 7)
ปี พ.ศ. 2548 หัวใจลัดฟ้า (ช่อง 3)
ปี พ.ศ. 2548 ปิ๊ง (ช่อง 3)
ปี พ.ศ. 2548 เทพธิดาโรงงาน (ช่อง 9)
ปี พ.ศ. 2548 รักละมุนลุ้นละไม (ช่อง 3)
ปี พ.ศ. 2548 ระเบิดเถิดเทิง ตอน ขวัญใจแม่ยก (ช่อง 5)
ปี พ.ศ. 2548 บาปรักทะเลฝัน (ช่อง 3)
ปี พ.ศ. 2549 แรงฤทธิ์พิศวาส (ช่อง 7)
ปี พ.ศ. 2549 ครั้งหนึ่งเมื่อเรารักกัน (ช่อง 3)
ปี พ.ศ. 2550 อภิมหึมามหาเศรษฐี (ช่อง 7)
ปี พ.ศ. 2550 ระเบิดเถิดเทิง ตอน หล่อต้องเลือก (ช่อง 5)
ปี พ.ศ. 2550 ภูตรักนะโม (ช่อง 7)
ปี พ.ศ. 2552 ผู้ใหญ่ลีกับนางมา (ซ่อง 3)
ปี พ.ศ. 2553 สะใภ้เจ้าสัว (ซ่อง 3)
ปี พ.ศ. 2553 เขยบ้านนอก (ช่อง 3)
ปี พ.ศ. 2555 ทองประกายแสด (ช่อง 8)
ปี พ.ศ. 2557 ดงดอกงิ้ว (ช่อง 8)
ปี พ.ศ. 2557 น่ารัก (ช่อง 5)
ปี พ.ศ. 2560 คลื่นชีวิต (ช่อง 3)
ปี พ.ศ. 2560 บ่วงหงส์ (ช่อง 3)
ปี พ.ศ. 2560 ศรีอโยธยา (ทรูโฟร์ยู)
ปี พ.ศ. 2561 ระเบิดเถิดเทิง ซอยข้าใครอย่าแตะ ตอน แผนลับของสปอยล์ (ช่อง 3)
ปี พ.ศ. 2564 อีสาวอันตราย (ช่อง 3)
ปี พ.ศ. 2564 Help me คุณผีช่วยด้วย (ช่อง 3)
ปี พ.ศ. 2565 War of Y The Series (ช่อง AIS PLAY)
ปี พ.ศ. 2565 มัดหัวใจยัยซุปตาร์ (ช่อง 3)
ปี พ.ศ. 2566 ชายแพศยา (ช่อง 3)
ปี พ.ศ. 2567 ในวันที่ฝนพร่างพราย (ช่อง 3)
ผลงานพิธีกร

โทรทัศน์
พ.ศ. 2551 : แซดทีวี ซันเดย์ ทุกวันอาทิตย์ เวลา 14.05-14.55 น. ทางช่อง 5 ร่วมกับ ดารณีนุช ปสุตนาวิน, บุษกร วงศ์พัวพันธ์ (2551-2554)
พ.ศ. 2554 : โต๊ะข่าวไฮเอ็น ช่อง 2 (2554-2555)
พ.ศ. 2555 : Asia’s Next Top Model ช่อง 8 (2555)
พ.ศ. 2562 : เผือกร้อนยามบ่าย ช่อง 3 (2562-ปัจจุบัน)
พ.ศ. 2565 : On The Way (ออน เดอะ เวย์) ช่อง 3 (2565-ปัจจุบัน)
พ.ศ. 2565 : ก้องซด พชร์มู ช่อง 9 เอ็มคอตเอชดี (กด 30) ร่วมกับ พชร์ อานนท์ (2565-ปัจจุบัน)
ออนไลน์
พ.ศ. 2564 : พาผู้ไปรัวลิ้น ทางช่อง YouTube:SONIXYOUTH 1999 ร่วมกับ รัฐนารินทร์ แสงปราโมทย์ (2564-ปัจจุบัน)
ผลงานอื่น
พ.ศ. 2565 : เข้าเล่นเกมส์ในรายการ หัวท้ายตายก่อน ช่องเวิร์คพอยท์
พ.ศ. 2565 : เข้าแข่งขันในรายการ โจ๊กตัดโจ๊ก ต้นฉบับสลับเพลง ในเพลง เลิกแล้วค่ะ
คอนเสิร์ต

21 กันยายน พ.ศ. 2543 คอนเสิร์ต หนึ่งคนให้…หลายคนรับ
23 - 25 ตุลาคม พ.ศ. 2552 คอนเสิร์ต Got Show ตอน คนสำคัญกับวันพิเศษ (รับเชิญ)
ผู้จัดละคร > บริษัท โซนิกซ์ ยูธ 1999 จำกัด

ละครทั้งหมดออกอากาศช่อง 8
ปี พ.ศ. 2555 ทองประกายแสด
ปี พ.ศ. 2556 กากับหงส์
ผู้จัดละคร > บริษัท โซนิกซ์ บูม 2013 จำกัด

ละครทั้งหมดออกอากาศทางช่อง 3
ปี พ.ศ. 2557 ไฟรักเพลิงแค้น
ปี พ.ศ. 2558 สองหัวใจนี้เพื่อเธอ
ปี พ.ศ. 2559 ดวงใจพิสุทธิ์
ปี พ.ศ. 2562 ซีรีส์ชุด ลูกผู้ชาย ตอน ภูผา
ปี พ.ศ. 2562 ทองเอก หมอยา ท่าโฉลง
ปี พ.ศ. 2563 ตราบฟ้ามีตะวัน
ปี พ.ศ. 2564 Golden Blood รักมันมหาศาล
ปี พ.ศ. 2566 หมอหลวง
ปี พ.ศ. 2567 ในวันที่ฝนพร่างพราย
ผู้จัดละคร > บริษัท ดีทุกวัน 2019 จำกัด

ละครทั้งหมดออกอากาศช่อง 3
ปี พ.ศ. 2564 นับสิบจะจูบ Lovely Writer
ผู้จัดรายการ

จัดรายการร่วมกับ ดารณีนุช ปสุตนาวิน
| ชื่อ | พิธีกร | วันและเวลา | วันที่ | ออกอากาศ | หมายเหตุ |
| --- | --- | --- | --- | --- | --- |
| เผือกร้อนตอนบ่าย | ""SS.1""  อ้น-ศรีพรรณ ชื่นชมบูรณ์ แจ็ค-เฉลิมพล ทิฆัมพรธีรวงศ์ ฟรอยด์-ณัฏฐพงษ์ ชาติพงศ์ ดีเจเชาเชา-ชวลิต ศรีมั่นคงธรรม   ""SS.2"" ก้อง-ปิยะ เศวตพิกุล   ท็อป-ดารณีนุช ปสุตนาวิน | วันเสาร์ เวลา 16.00 - 16.30 น. | SS.1 เริ่มวันที่ 7 ธันวาคม พ.ศ. 2562 -   SS.2 เริ่มวันที่ 23 มกราคม พ.ศ. 2564 - ปัจจุบัน | ช่อง 3 เอชดี   Deetukwan Channel |  |
| ลิ้นติดโปร Go ติดดาว | ก้อง-ปิยะ เศวตพิกุล   ท็อป-ดารณีนุช ปสุตนาวิน | วันอาทิตย์ เวลา 07.55 - 08.20 น. | 5 กรกฎาคม พ.ศ. 2563 - ปัจจุบัน | ช่อง 3 เอชดี   Deetukwan Channel |  |
ผู้จัดรายการ > ภาพยนตร์

ปี พ.ศ. 2540 ฝันติดไฟ หัวใจติดดิน รับบท ป๊อบ
ปี พ.ศ. 2549 เพลงสุดท้าย
ปี พ.ศ. 2550 บอดี้การ์ดหน้าเหลี่ยม 2 รับบท ลูกค้าบาร์เกย์2
ปี พ.ศ. 2553 ชั่วฟ้าดินสลาย
ปี พ.ศ. 2555 - 2556 จัน ดารา (ภาพยนตร์ทวิภาค)
ปี พ.ศ. 2557 แผลเก่า
ปี พ.ศ. 2563 พจมาน สว่างคาตา
กลุ่มอาการมือแปลกปลอม

| กลุ่มอาการมือแปลกปลอม (alien hand syndrome)> บัญชีจำแนกและลิงก์ไปภายนอก |
| --- | --- |
ICD-9: 781.8
MeSH: D055964
กลุ่มอาการมือแปลกปลอม  (อังกฤษ: alien hand syndrome, Dr Strangelove syndrome)  หรือ กลุ่มอาการมือต่างดาว
เป็นความผิดปกติทางประสาทที่มือของคนไข้เหมือนกับมีใจเป็นของตน
เป็นกลุ่มอาการที่มีการรายงานมากที่สุดในกรณีที่คนไข้ได้รับการตัด  corpus callosum ออก  ซึ่งบางครั้งใช้เป็นวิธีบรรเทาอาการเกี่ยวกับโรคลมชัก  (epilepsy)  ชนิดรุนแรง
แต่ก็เป็นกลุ่มอาการที่เกิดขึ้นด้วยในกรณีอื่น ๆ เช่นการผ่าตัดสมอง  โรคหลอดเลือดสมอง การติดเชื้อ เนื้องอก หลอดเลือดโป่งพอง และโรคสมองเสื่อมบางชนิดเช่นโรคอัลไซเมอร์ และ Creutzfeldt-Jakob disease ถึงอย่างนั้น  ตั้งแต่ได้รับการค้นพบ  ก็มีกรณีผู้ป่วยเพียงแค่ 40–50 กรณีเท่านั้นที่ได้รับการบันทึกไว้
เขตสมองที่มีความเกี่ยวข้องกับกลุ่มอาการนี้ก็คือสมองกลีบหน้า สมองกลีบท้ายทอย  และสมองกลีบข้าง
ประวัติ

กรณีแรกสุดที่รับการกล่าวถึงในเอกสารทางการแพทย์ปรากฏในรายงานที่บันทึกโดยละเอียดพิมพ์เป็นภาษาเยอรมันในปี ค.ศ. 1908 โดยจิตแพทย์ชาวเยอรมันที่โด่งดังคือ ดร.เคิรต์ โกลด์สตีน  
ในรายงานนั้น  ดร.โกลด์สตีนได้พรรณนาถึงหญิงถนัดมือขวาคนหนึ่งที่ประสบกับโรคหลอดเลือดสมองที่มีผลเสียหายต่อกายด้านซ้ายของเธอ  ที่เธอได้ฟื้นตัวเป็นบางส่วนแล้วเมื่อเขาได้พบกับเธอ
ถึงแม้กระนั้น  แขนซ้ายของเธอดูเหมือนว่าจะเป็นของ ๆ อีกบุคคลหนึ่งและมักจะทำกิริยาต่าง ๆ ที่เป็นอิสระจากเจตนาของเธอ
เธอบ่นถึงความรู้สึกแปลกปลอมที่มีเกี่ยวกับการเคลื่อนไหวอย่างมีเป้าหมายของมือซ้ายของเธอ และยืนยันว่า "คนอื่น" เป็นคนขยับมือซ้ายนั้น และเธอเองไม่ได้เคลื่อนมือนั้น
ดร.โกลด์สตีนรายงานว่า "เพราะเหตุนั้น ในตอนแรก คนไข้จึงได้รับการวินิจฉัยว่าเป็นโรคจิตเภทแบบระแวง (paranoia)"
เวลาที่มือซ้ายของเธอฉวยจับสิ่งของ เธอก็ไม่สามารถที่จะปล่อยมือตามใจได้
ความรู้สึกทางกายด้านซ้ายของเธอมีความบกพร่อง โดยเฉพาะอย่างยิ่งเกี่ยวกับความรู้สึกเกี่ยวข้องกับตำแหน่งทิศทางของแขนขา
เธอมีการเคลื่อนไหวที่ไม่ต้องใช้ความพยายามมากบางอย่างในมือซ้าย เช่นการเช็ดหน้าหรือขยี้ตา แม้ว่าจะเกิดขึ้นไม่บ่อย
แต่ปกติเธอต้องใช้ความพยายามอย่างยิ่งเพื่อที่จะทำอะไรที่เป็นของง่าย ๆ ด้วยแขนข้างซ้ายเพื่อทำตามคำสั่งที่ให้กับเธอ
ถึงอย่างนั้น การเคลื่อนไหวอย่างนั้นก็เป็นไปอย่างช้า ๆ และบางครั้งก็ไม่สมบูรณ์ แม้ว่าการเคลื่อนไหวแบบเดียวกันจะเป็นไปอย่างง่ายดายแต่ไม่ได้อยู่ใต้อำนาจจิตใจในขณะที่ควบคุมโดย "คนแปลกหน้า" (หรือบุคคลอื่น)
โดยใช้สังเกตการณ์เหล่านี้เป็นฐาน  ดร.โกลด์สตีนได้ค้นคิด "หลักของภาวะเสียการรู้ปฏิบัติ"  (doctrine of motor apraxia) ซึ่งเขากล่าวถึงกระบวนการเกิดขึ้นของการกระทำที่อยู่ใต้อำนาจจิตใจ  และได้อธิบายสังเกตการณ์เหล่านี้  โดยใช้หลักเกณฑ์ที่ค้นคิดขึ้น  ที่เกี่ยวข้องกับการรับรู้เวลาสถานที่และแผนที่ในสมองที่เป็นแบบจำลองของเวลาสถานที่  รวมประเด็นเกี่ยวกับความทรงจำ  เจตนาความจำนงค์ใจ  และกระบวนการรับรู้ระดับสูงยิ่ง ๆ ขึ้นไปอย่างอื่น ๆ
ดร. โกลด์สตีนเชื่อว่า  องค์รวมที่มาสัมพันธ์กันทั้งหมดเกี่ยวกับกาลเวลาสถานที่ที่มีการรับรู้ทั้งหมดทั้งจากภายในกาย (โดย interoception) และทั้งจากภายนอกกาย (โดย exteroception) มีความสำคัญทั้งในการรับรู้วัตถุต่าง ๆ ทั้งในการกระทำต่าง ๆ ทางกายที่มีเป้าหมาย โดยสัมพันธ์กับพื้นที่รอบ ๆ ตัวและวัตถุที่รับรู้ที่อยู่ในพื้นที่นั้น
ในเอกสารคลาสสิกที่สำรวจกลุ่มอาการหลงผิดมากมายหลายอย่างที่เกิดขึ้นเพราะพยาธิในสมองโดยเฉพาะ นอร์แมน เกชวินด์ ได้กล่าวไว้ว่า ดร.โกล์ดสไตน์ "อาจจะเป็นบุคคลแรกที่เน้นความไม่เป็นเอกภาพของบุคลิกภาพในคนไข้ที่ได้รับการตัด corpus callosum ออก และผลทางจิตใจที่อาจจะเกิดขึ้นเนื่องจากการผ่าตัดนั้น"
ความคล้ายคลึงกับ anarchic hand syndrome

กลุ่มอาการมือไร้กฏบังคับ  (anarchic hand syndrome) และ  กลุ่มอาการมือต่างดาว (alien hand syndrome) มีความคล้ายคลึงกันแต่เป็นความผิดปกติที่แตกต่างกัน
ในกรณีทั้งสอง  จะมีการเคลื่อนไหวที่ไม่ได้ตั้งใจแต่มีเป้าหมาย ที่เกิดขึ้นเองของมือและแขน และมีความเป็นปฏิปักษ์กันระหว่างด้านซ้ายขวาของกาย
คนไข้ปกติจะได้รับการวินิจฉัยว่ามีมือไร้กฏบังคับแทนมือต่างดาวถ้าอาการมักจะเกี่ยวข้องกับความบกพร่องในการเคลื่อนไหว (motor impairments) แต่คนไข้ยังยอมรับว่ามือที่มีความบกพร่องนั้นเป็นของตนแต่ว่าเบื่อหน่ายกับการกระทำที่ไม่ได้ตั้งใจของมือนั้น 
ส่วนคนไข้ที่ได้รับการวินิจฉัยว่ามีมือต่างดาวมักจะปรากฏความบกพร่องทางประสาทสัมผัส และมักจะแยกตนเองออกจากมือและการกระทำของมือ โดยบ่อยครั้งกล่าวว่า การกระทำของมือนั้นไม่ใช่เป็นของตน
อาการ

คนไข้ที่มีอาการมือต่างดาวยังมีความรู้สึกปกติในมือและขา แต่มีความเชื่อว่า ถึงแม้ว่ามือนั้นจะยังเป็นส่วนหนึ่งของร่างกายของตน แต่มีความประพฤติที่แตกต่างกันอย่างสิ้นเชิงจากความประพฤติปกติของตน
คือ คนไข้สูญเสียความรู้สึกว่าการเคลื่อนไหวมีเป้าหมายของมือนั้นเป็นของตน แม้ว่าจะยังรู้สึกว่ามือนั้นยังเป็นของตนอยู่
และคนไข้รู้สึกว่า ตนไม่สามารถจะควบคุมการเคลื่อนไหวของมือต่างดาวได้ คือรู้สึกว่า มือนั้นสามารถทำการได้โดยตนเอง เป็นอิสระจากการควบคุมใต้อำนาจจิตใจของคนไข้ มือนั้นเหมือนกับว่า มีเจตนาความจงใจที่เป็นของตนเอง
"ความประพฤติต่างดาว" สามารถแยกได้จากรีเฟล็กซ์ (ซึ่งเป็นปฏิกิริยาทางกายนอกอำนาจจิตใจ) คือความประพฤติต่างดาวนั้นสามารถมีเป้าหมายหลายหลาก แต่รีเฟล็กซ์เกิดขึ้นแบบเดียวเป็นแบบบังคับ
บางครั้ง คนไข้จะไม่รู้ว่ามือต่างดาวนั้นกำลังทำอะไรอยู่จนกระทั่งคนอื่นบอกคนไข้ หรือว่า จนกระทั่งมือนั้นทำอะไรที่เรียกร้องให้คนไข้สนใจพฤติกรรมของมือนั้น
คนไข้มีความรู้สึกแตกต่างกันอย่างชัดเจนระหว่างพฤติกรรมของมือทั้งสอง คือคนไข้พิจารณามือที่มีปัญหาว่า "เอาแต่ใจ" และบางครั้ง "ดื้อ" และโดยทั่ว ๆ ไปไม่ได้อยู่ในอำนาจจิตใจ ในขณะที่มือที่ไม่มีปัญหาเป็นปกติเป็นมือที่อยู่ใต้อำนาจจิตใจของตน
บางครั้ง โดยเฉพาะอย่างยิ่งในคนไข้ที่มีความเสียหายที่ไม่มีการฟื้นฟูใน corpus callosum ที่เชื่อมต่อซีกสมองซ้ายขวา มือทั้งสองจะปรากฏว่า ทำการเป็นปฏิปักษ์ต่อกันและกัน
ประสาทแพทย์ชาวฝรั่งเศสชื่อว่า ฟราซัว เรอร์มิตต์ ได้พรรณนาถึงกลุ่มอาการที่เกี่ยวข้องกันที่คนไข้ไม่มีความยับยั้งใจในการใช้วัตถุต่าง ๆ ที่อยู่รอบ ๆ ตัว  
คือ คนไข้ไม่สามารถระงับตนเองจากพฤติกรรมการใช้สิ่งของที่อยู่รอบตัวตามที่ของนั้นจะใช้ได้ (เช่นเมื่อคนไข้เห็นลูกบิดประตู ก็จะต้องบิดลูกบิดนั้นโดยที่ห้ามตนเองไม่ได้)
กลุ่มอาการนี้ ซึ่งเรียกว่า utilization behavior มักเกิดขึ้นเมื่อคนไข้มีความเสียหายในสมองกลีบหน้าอย่างกว้างขวาง และอาจจะคิดได้ว่า เป็นกลุ่มอาการมือต่างดาวที่เกิดขึ้นทั้งในสองด้านของร่างกาย
คือคนไข้ถูกควบคุมพฤติกรรมอย่างไม่สามารถระงับใจได้โดยตัวแปรในสิ่งแวดล้อม (เช่นมีแปรงผมอยู่บนโต๊ะข้างหน้า ทำให้คนไข้เริ่มแปรงผม)  
และไม่สามารถยับยั้งหรือห้ามโปรแกรมปฏิบัติการในสมองที่สัมพันธ์กับวัตถุภายนอกที่อยู่รอบ ๆ ตัว
ยิ่งขึ้นไปกว่านั้น ถ้าความเสียหายเกิดขึ้นในสมองกลีบหน้าทั้งสองซีก และเกิดอย่างกว้างขวางยิ่งขึ้นไปอีก
คนไข้อาจสูญเสียความสามารถในการกระทำที่มีความตั้งใจที่เกิดขึ้นในตน และต้องอาศัยตัวแปรต่าง ๆ ในสิ่งแวดล้อมอย่างสิ้นเชิง เพื่อที่จะช่วยนำการกระทำของคนไข้ในสังคมสิ่งแวดล้อมโดยทั่วไป
ซึ่งเป็นอาการที่เรียกว่า กลุ่มอาการต้องอาศัยสิ่งแวดล้อม (Environmental Dependency Syndrome)
เพื่อที่จะรับมือกับอาการมือต่างดาว คนไข้บางพวกจะเริ่มตั้งชื่อให้กับมือที่มีปัญหา 
ชื่อเหล่านี้มักเป็นชื่อที่ไม่ดี จากชื่อย่อม ๆ เช่น "ไอ้ตัวทะลึ่ง" จนกระทั่งถึงชื่อที่รุนแรงยิ่งขึ้นไปเช่น "ไอ้สัตว์ประหลาดจากดวงจันทร์" 
ยกตัวอย่างเช่น นักวิจัยดูดี้และแจงโควิกพรรณนาถึงคนไข้คนหนึ่งซึ่งเรียกมือต่างดาวของเธอว่า "ทารกโจเซ็ฟ" เมื่อมือนั้นกระทำการแบบขี้เล่นแต่สร้างปัญหาเช่นบีบหัวนมของเธอ (ซึ่งเหมือนกับทารกกัดนมแม่เมื่อกำลังดูดนม ดังนั้น เธอจึงเรียกมือของเธอด้วยชื่อนั้น) เธอก็จะรู้สึกขำและจะบอกทารกโจเซ็ฟว่า "หยุดซนนะ" 
ส่วนนักวิจัยโบเก็นเสนอว่า บุคลิกภาพบางอย่างของคนไข้เช่น บุคลิกหรูหราที่มีสีสัน มักจะนำไปสู่การตั้งชื่อของมือที่มีปัญหานั้น
เหตุในสมองที่สัมพันธ์กับโรค

งานวิจัยด้วยการสร้างภาพทางสมอง (neuroimaging) และทางพยาธิวิทยาแสดงว่า รอยโรคที่สมองกลีบหน้า โดยเฉพาะที่อยู่ทางด้านหน้า และ corpus callosum เป็นเหตุเกิดทางกายภาพที่เกี่ยวข้องกับกลุ่มอาการมือต่างดาวมากที่สุด 
เขตสมองเหล่านี้มีการทำงานร่วมกันอย่างใกล้ชิดในการวางแผนพฤติกรรมและเป็นวิถีประสาทช่วงสุดท้ายก่อนที่พฤติกรรมจะเกิดขึ้น
อาการที่เกิดจากรอยโรคที่ corpus callosum รวมการเคลื่อนไหวของมือที่ไม่ถนัดโดยไม่ได้ตั้งใจ โดยที่คนไข้มักจะมีความขัดแย้งกันระหว่างมือทั้งสอง คือ มือหนึ่งจะทำงานเป็นปฏิปักษ์กับอีกมือหนึ่ง 
ตัวอย่างเช่น คนไข้คนหนึ่งยกบุหรี่ขึ้นมาที่ปากของตนด้วยมือที่ไม่มีปัญหาอะไร (คือมือขวาที่เธอถนัด)
หลังจากนั้น มือต่างดาวข้างซ้ายที่ไม่ใช่มือถนัดก็จับตัวบุหรี่นั้น ดึงบุหรี่ออกจากปาก แล้วโยนมันทิ้งก่อนที่มือขวาที่ถนัด ที่อยู่ใต้อำนาจจิตใจ จะจุดบุหรี่นั้นได้
ดังนั้น คนไข้จึงคาดการณ์ว่า "ดิฉันเดาว่า 'เขา' คงไม่ต้องการให้ดิฉันสูบบุหรี่ม้วนนั้น"
ส่วนคนไข้อีกคนหนึ่ง กำลังติดกระดุมเสื้อของตนด้วยมือถนัดที่อยู่ใต้อำนาจจิตใจ ในขณะที่มือที่ไม่ถนัดเป็นมือต่างดาวก็พยายามจะถอดกระดุมเสื้อ
ส่วนอาการที่เกิดจากรอยโรคที่สมองกลีบหน้ามักจะมีผลต่อมือที่ถนัด แต่ก็มีผลต่อมือข้างใดข้างหนึ่งก็ได้ ขึ้นอยู่กับซีกสมองกลีบหน้าด้านใน (medial) ที่เกิดความเสียหาย และมักจะมีผลเป็น grasp reflex, การลูบคลำวัตถุที่บังคับไม่ได้ และความยากลำบากในการปล่อยวัตถุที่อยู่ในมือ
แต่ในกรณีโดยมาก อาการมือต่างดาวแบบคลาสสิกเกิดจากความเสียหายในสมองกลีบหน้าด้านใน (medial) พร้อมกับ corpus callosum 
ในคนไข้พวกนี้ เหตุหลักของความเสียหายก็คือเนื้อคอร์เทกซ์ตายเหตุขาดเลือด (infarction) ที่มีในซีกสมองข้างเดียวหรือสองข้างในเขตที่หลอดเลือดแดง anterior cerebral artery หรือหลอดเลือดอื่น ๆ ที่สืบเนื่องกันเป็นทางส่งเลือด
หลอดเลือดแดง  anterior cerebral artery ส่งเลือดพร้อมด้วยออกซิเจนไปยังส่วนด้านใน (medial) ต่าง ๆ โดยมากของสมองกลีบหน้าและไปยัง 2/3 ส่วนหน้าของ corpus callosum 
และเนื้อคอร์เทกซ์ตายอาจจะมีผลเป็นความเสียหายในจุดต่าง ๆ ที่ต่อเนื่องกันในสมองที่รับเลือดมาจากหลอดเลือดนั้น
เพราะว่าความเสียหายต่อสมองกลีบหน้าด้านในมักจะเกิดพร้อมกับรอยโรคใน corpus callosum อาการของโรคที่เกิดจากสมองกลีบหน้าอาจจะเป็นไปพร้อมกับอาการของโรคที่เกิดจากรอยโรคใน  corpus callosum  
แต่ความเสียหายที่จำเพาะเจาะจงต่อ corpus callosum เท่านั้น มักจะไม่มีอาการของโรคที่เกิดจากสมองกลีบหน้า
ประเภทย่อย

มีประเภทย่อย ๆ ที่แตกต่างกันหลายประเภทของอาการนี้ที่ปรากฏสัมพันธ์กับความบาดเจ็บของสมองส่วนต่าง ๆ
ประเภทย่อย > Corpus callosum

ความเสียหายต่อ corpus callosum อาจจะก่อให้เกิดการกระทำมีเป้าหมายในมือที่ไม่ถนัดของคนไข้ คือ คนไข้ที่ถนัดขวามีสมองด้านซ้ายเป็นหลักก็จะประสบอาการนี้ในมือซ้าย และคนไข้ที่ถนัดซ้ายมีสมองด้านขวาเป็นหลักก็จะประสบอาการนี้ในมือขวา
ในประเภทย่อยนี้ มือต่างดาวของคนไข้ทำการเป็นปฏิปักษ์ต่อมือดีที่อยู่ใต้อำนาจจิตใจ อาการอื่นที่มักจะพบในคนไข้ประเภทย่อยนี้ก็คือ agonistic dyspraxia และ diagonistic dyspraxia
Agonistic dyspraxia มีอาการเป็นการเคลื่อนไหวอัตโนมัติอย่างบังคับไม่ได้ของมือหนึ่งเมื่อบอกให้คนไข้ทำการด้วยอีกมือหนึ่ง
ตัวอย่างเช่น เมื่อบอกคนไข้ที่มี Corpus callosum เสียหายให้ดึงเก้าอี้มาข้างหน้า มือที่มีปัญหาก็จะผลักเก้าอี้ไปข้างหลังอย่างไม่ลังเลและบังคับไม่ได้
ดังนั้น Agonistic dyspraxia จึงมองได้ว่าเป็นการกระทำแข่งขันกันที่ไม่ได้อยู่ในอำนาจจิตใจระหว่างมือสองมือ
มีเป้าหมายในการทำการงานที่ต้องการให้สำเร็จ โดยที่มือที่มีปัญหาแข่งกับมือที่ไม่มีปัญหา
เพื่อทำงานมีจุดมุ่งหมายที่ตอนแรกตั้งใจให้มือที่ไม่มีปัญหาทำ
โดยเปรียบเทียบกันแล้ว Diagonistic dyspraxia เป็นการทำการขัดแย้งกันระหว่างมือที่ดีและมือที่มีปัญหาที่ทำการเป็นปฏิปักษ์ต่อจุดประสงค์ของการงานที่มุ่งหมายให้มือที่ไม่มีปัญหาทำ
ตัวอย่างเช่น เมื่อคนไข้ได้รับการผ่าตัดที่ corpus callosum เพื่อที่จะลดระดับการชักเหตุโรคลมชัก มือต่างดาวข้างซ้ายของคนไข้คนหนึ่งมักจะทำการเป็นปฏิปักษ์กับมือขวา
เช่น ในขณะที่กำลังจะพลิกหน้าหนังสือไปยังหน้าต่อไปด้วยมือขวา มือซ้ายก็พยายามที่จะปิดหนังสือ
ในอีกกรณีหนึ่งของมือต่างดาวที่เกิดจาก corpus callosum คนไข้ไม่มีปัญหาเกี่ยวกับความเป็นปฏิปักษ์ของมือทั้งสอง แต่ว่ามีปัญหาจากมือที่มีปัญหาเคลื่อนไหวเลียนแบบมือที่ดีอย่างไม่ได้ตั้งใจ 
คือ เมื่อบอกคนไข้ให้เคลื่อนไหวมือข้างหนึ่ง
มืออีกข้างหนึ่งก็จะทำการเลียนแบบมืออีกข้างหนึ่งอย่างไม่มีเจตนา และเป็นไปอย่างนี้จนกระทั่งเตือนสติคนไข้ให้รับทราบถึงกิริยาของมือที่มีปัญหา
แล้วให้คนไข้เลิกทำอาการเลียนแบบนั้น
คนไข้คนนี้มีหลอดเลือดโป่งพองที่แตกออก (ruptured aneurysm) ใกล้กับหลอดเลือดแดง anterior cerebral artery ซึ่งมีผลให้มือซ้ายทำการเคลื่อนไหวเลียนแบบมือขวา
คนไข้เล่าว่า มือซ้ายมักจะทำการเป็นปฏิปักษ์และเข้าไปควบคุมทุกสิ่งทุกอย่างที่คนไข้พยายามจะทำด้วยมือขวา
ยกตัวอย่างเช่น เมื่อพยายามที่จะจับแก้วน้ำด้วยมือขวาจากด้านขวา มือซ้ายก็จะยื่นออกไปจับแก้วจากด้านซ้าย
งานวิจัยเร็ว ๆ นี้ของเกชวินและคณะ
เล่ากรณีของหญิงคนหนึ่งที่มีโรคหัวใจจากหลอดเลือดแดงแข็ง (ICD-10 I25.1) ขั้นรุนแรง
คือ ภายในหนึ่งสัปดาห์หลังจากการผ่าตัดหัวใจแบบ bypass  เธอสังเกตว่า มือซ้ายของเธอเริ่มจะ "มีชีวิตของมันเอง"
มือนั้นบางครั้งพยายามปลดกระดุมเสื้อของเธอ บางครั้งพยายามจะบีบคอเธอเมื่อกำลังนอนหลับ และจะทำการต่อสู้กับมือขวาในการตอบโทรศัพท์อย่างไม่มีเจตนา
เธอต้องยับยั้งมือที่มีปัญหาด้วยมือขวาโดยใช้กำลังเพื่อป้องกันอันตราย
นอกจากนั้นแล้ว มือซ้ายของเธอยังมีอาการ ideomotor apraxia ที่รุนแรงอีกด้วย
คือมันยังสามารถที่จะลอกเลียนแบบการกระทำอยู่แต่ต้องทำพร้อมกับมือขวาที่ทำการลอกเลียนแบบไปพร้อม ๆ กัน
โดยใช้เครื่อง MRI เกชวินและคณะพบความเสียหายที่ครึ่งหลังของ corpus callosum โดยเว้นครึ่งหน้าและ splenium และยื่นเข้าไปเล็กน้อยใน white matter ของ cingulate cortex ในสมองซีกขวา
ประเภทย่อย > สมองกลีบหน้า (สมองด้านหน้า)

ความเสียหายด้านใน (medial) ต่อสมองกลีบหน้าซีกเดียวอาจมีผลเป็นการยื่นมือ การจับ และการเคลื่อนไหวมีเป้าหมายอย่างอื่น ๆ ในมือด้านตรงข้าม
ถ้าเป็นความเสียหายส่วนหน้าด้านใน (anteromedial) ต่อสมองกลีบหน้า การเคลื่อนไหวมักจะเป็นแบบยื่นไปเพื่อสำรวจ โดยมักจะจับวัตถุภายนอกและใช้วัตถุนั้นตามกิจ
ทั้ง ๆ ที่คนไข้ไม่มีความรู้สึกว่าตนเองกำลัง "ควบคุม" การเคลื่อนไหวนั้น ๆ  
เมื่อจับวัตถุนี้ไว้ในมือแล้ว คนไข้ประเภทมีความเสียหายต่อ "สมองด้านหน้า" นี้ มักมีปัญหาในการปล่อยวัตถุจากมือ
และบางครั้งอาจจะใช้มืออีกข้างหนึ่งที่ควบคุมได้ในการดึงนิ้วของมือต่างดาวออกจากวัตถุเพื่อที่จะปล่อยวัตถุนั้น
นักวิชาการบางพวก (เช่นประสาทแพทย์ชาวนิวซีแลนด์ชื่อว่า เดเร็ก เด็นนี่-บราวน์) เรียกพฤติกรรมนี้ว่า magnetic apraxia (แปลว่า ภาวะเสียการรู้ปฏิบัติแบบแม่เหล็ก)
โกลด์เบอร์กและบลูมกล่าวถึงหญิงผู้หนึ่งซึ่งมีเนื้อตายเหตุขาดเลือด (infarction) ขนาดใหญ่ด้านหน้าของผิวด้านใน (medial) ของสมองกลีบหน้าซีกซ้าย ที่มีผลเป็นมือต่างดาวข้างขวา
คนไข้ไม่ปรากฏว่ามี corpus callosum ที่ขาดหรือที่เสียหายใด ๆ
คนไข้มี grasp reflex บ่อย ๆ คือ มือขวาของเธอจะยื่นออกไปแล้วจับวัตถุโดยที่ไม่สามารถจะปล่อย
คนไข้ยิ่งพยายามที่จะปล่อยมือเท่าไร มือก็จะจับแน่นขึ้นเท่านั้น
แต่ด้วยความพยายามที่มีสมาธิ ในที่สุดคนไข้ก็จะสามารถปล่อยวัตถุนั้นได้ แต่ถ้าไม่ใส่ใจเมื่อไร พฤติกรรมอย่างนี้ก็จะเริ่มขึ้นอีก
คนไข้จะปล่อยมือโดยดึงนิ้วของตนเองออกจากวัตถุด้วยมือที่ไม่มีปัญหาโดยใช้กำลังก็ยังได้
นอกจากนั้นแล้ว มือที่มีปัญหาก็จะเกาขาของคนไข้จนกระทั่งว่าต้องใส่เครื่องป้องกันไม่ให้เกิดแผล  
ส่วนคนไข้อีกคนหนึ่งไม่เพียงแจ้งถึงการจับสิ่งของที่อยู่ใกล้ ๆ โดยไม่ปล่อย แต่ว่ามือต่างดาวนั้นก็ยังจับองคชาตของคนไข้แล้วเริ่มทำการสำเร็จความใคร่ต่อหน้าคนอื่น
ประเภทย่อย > สมองกลีบข้างและสมองกลีบท้ายทอย (สมองด้านหลัง)

ส่วนประเภทอีกอย่างหนึ่งของกลุ่มอาการมือต่างดาวมีความเกี่ยวข้องกับความเสียหายต่อสมองกลีบข้างหรือ/และสมองกลีบท้ายทอย คือเป็นกลุ่มอาการที่เกิดจาก "สมองด้านหลัง"
อาการแบบนี้มักจะดึงฝ่ามือออกไม่ให้กระทบสัมผัสอะไรนาน ๆ 
มากกว่าที่จะยื่นออกไปจับวัตถุเพื่อจะให้เกิดการเร้าที่ฝ่ามือเหมือนในอาการที่เกิดจาก สมองด้านหน้า
คือ ในกลุ่มอาการที่เกิดจากสมองด้านหน้า การกระทบสัมผัสที่ฝ่ามือหรือหน้านิ้วมีผลเป็นการงอนิ้วกำวัตถุโดยผ่านกระบวนการสัญญาณป้อนกลับเชิงบวก (คือ ตัวกระตุ้นก่อให้เกิดการเคลื่อนไหวที่ส่งเสริม เพิ่มกำลัง และทรงไว้ซึ่งสัญญาณกระตุ้นที่เริ่มกระบวนการมาตั้งแต่ทีแรก)
ในนัยตรงกันข้าม ในอาการที่เกิดจากสมองด้านหลัง จะมีการหลีกเลี่ยงการกระทบสัมผัสที่ฝ่ามือหรือหน้านิ้วโดยการคลายนิ้วและถอนฝ่ามือออก เป็นกระบวนการสัญญาณป้อนกลับเชิงลบ
(นั่นก็คือ ตัวกระตุ้นก็ดี หรือแม้แต่การคำนึงถึงตัวกระตุ้นก็ดี ที่ฝ่ามือ 
ก่อให้เกิดการเคลื่อนไหวมือและนิ้วที่ลด ขัดขวาง และกำจัดตัวกระตุ้นที่เริ่มกระบวนการนั้น
หรือ ในกรณีที่เป็นเพียงแต่การคำนึงถึงการกระทบที่ฝ่ามือหรือนิ้ว ก็จะลดโอกาสที่จะทำให้เกิดการกระทบสัมผัสอย่างนั้น)
การเคลื่อนไหวต่างดาวในกลุ่มอาการที่เกิดจากสมองด้านหลังมักจะมีการประสานงานกันในระดับที่ต่ำกว่า และมักจะปรากฏการเคลื่อนไหวแบบไม่ละเมียดละไมที่กล้ามเนื้อทำงานไม่ประสานงานกันที่ปกติไม่พบในกลุ่มอาการที่เกิดจากสมองด้านหน้า
เชื่อกันว่าอาการอย่างนี้เกิดจากภาวะกล้ามเนื้อเสียสหการ (ataxia) ที่เกี่ยวข้องกับการเห็นเนื่องจากว่า อาการจะเกิดขึ้นเพราะมีการเห็นวัตถุทางตาและมีการใส่ใจในวัตถุนั้น
อาการเคลื่อนไหวที่ไม่ประสานกันอาจจะเกิดขึ้นเพราะการทำงานขัดแย้งกันระหว่างความโน้มเอียงในการหลีกเลี่ยงการกระทบสัมผัสวัตถุที่นำไปสู่การถอยออกจากวัตถุ และการจับตาที่วัตถุซึ่งมักจะนำไปสู่การเข้าไปหาวัตถุ
แขนขาต่างดาวที่เกิดจากสมองด้านหลังอาจมีอาการ "ลอยขึ้นไปในอากาศ" คือมีการดึงแขนขาออกจากการสัมผัสพื้นผิวของวัตถุโดยการใช้กล้ามเนื้อที่ต่อต้านแรงโน้มถ่วง
และมือต่างดาวที่เกิดจากสมองด้านหลังอาจจะปรากฏท่าทางที่เป็นแบบอย่างอย่างหนึ่ง
คือ จะมีการยืดนิ้วทั้งหมดออกไปโดยมีการยืดข้อระหว่างนิ้ว (interphalangeal) ออก, มีการยืดในระดับสูง (hyper-extension) ซึ่งข้อที่โคนนิ้ว (metacarpophalangeal) ออก,
และมีการดึงฝ่ามือออกจากผิววัตถุต่าง ๆ ที่เข้ามาใกล้หรือดึงขึ้นมาไม่ให้กระทบกับผิวของพื้น
ถึงอย่างนั้น การเคลื่อนไหวแบบต่างดาวก็ยังปรากฏโดยมีเป้าหมาย ซึ่งเป็นอาการที่แยกกลุ่มอาการนี้จากการเคลื่อนไหวแขนขานอกอำนาจจิตใจอย่างอื่น ๆ เช่น athetosis, chorea, หรือกล้ามเนื้อกระตุกรัว (myoclonus)
ประเภทย่อย > ความคล้ายคลึงกันระหว่างอาการที่เกิดจากสมองส่วนหน้าและสมองส่วนหลัง

ในอาการที่เกิดจากทั้งสมองส่วนหน้าและสมองส่วนหลัง การตอบสนองของคนไข้ต่อการที่มือสามารถทำการงานอย่างมีจุดมุ่งหมายเป็นอิสระจากอำนาจจิตใจมีความคล้ายคลึงกัน
และในกรณีทั้งสองนั้น อาการมือต่างดาวเกิดขึ้นที่มือตรงข้ามกับซีกสมองที่มีความเสียหาย